Sacrosancte ecclesie Sancti Vincentii martiris, que est constructa infra muros Matisconensis civitatis. Ego Agbertus et uxor mea Agia donamus pro remedio animarum nostrarum ad ipsam casam Dei aliquid ex rebus nostris que sunt site in pago Matisconense, in agro Fusciacense, in villa Albunoraco; hoc est curtilus cum vinea que terminat a mane terra Sancti Verani, a medio die de ipsa hereditate, a sero similiter, a circio ad heres Eldenert. Infra istam terminationem, ipsas res ad ipsam casam Dei donamus, eo tenore ut res quas pater meus et mater mea in ipsa villa dederunt Sancto Vincentio et ipsas quas modo donamus ad ipsam casam Dei, diebus vite nostre teneamus sub censum, id est, annis singulis, festivitate Sancti Vincentii, in stipendia fratrum III soldos persolvamus. Et in antea donatio ista firma stabilisque permaneat. S. Acberti. S. Agiane. S. Pontionis. S. Gotberti. S. Emmonis. S. Wicardi.